CELEX: 32016R0330
Language: et
Date: 2016-03-08 00:00:00
Title: Komisjoni rakendusmäärus (EL) 2016/330, 8. märts 2016, millega peatatakse aastateks 2017–2019 tariifsed soodustused teatavatele GSP raames soodustatud riikidele teatavate GSP jaotiste osas vastavalt määrusele (EL) nr 978/2012, millega kohaldatakse üldiste tariifsete soodustuste kava

9.3.2016   
            
            
               ET
            
            
               Euroopa Liidu Teataja
            
            
               L 62/9
            
         KOMISJONI RAKENDUSMÄÄRUS (EL) 2016/330,
   8. märts 2016,
   millega peatatakse aastateks 2017–2019 tariifsed soodustused teatavatele GSP raames soodustatud riikidele teatavate GSP jaotiste osas vastavalt määrusele (EL) nr 978/2012, millega kohaldatakse üldiste tariifsete soodustuste kava
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta (1), eriti selle artikli 8 lõiget 3,
   ning arvestades järgmist:
   
               (1)
            
            
               Kooskõlas määruse (EL) nr 978/2012 artikli 8 lõikega 1 peatatakse üldiste tariifsete soodustuste kava (GSP) tariifsed soodustused GSP raames soodustatud riigist pärit ning GSP jaotisesse kuuluvate toodete osas, kui sellest soodustatud riigist pärit asjaomase toote liitu impordi keskmine väärtus kolmel järjestikusel aastal ületab kõnealuse määruse VI lisas esitatud piirmäärasid.
            
         
               (2)
            
            
               Vastavalt määruse (EL) nr 978/2012 artikli 8 lõikele 2 ja aastate 2009–2011 kaubandusstatistika alusel kehtestati komisjoni rakendusmäärusega (EL) nr 1213/2012 (2) tootejaotiste nimekiri, mille tariifsed soodustused peatati alates 1. jaanuarist 2014 kuni 31. detsembrini 2016.
            
         
               (3)
            
            
               Kooskõlas määruse (EL) nr 978/2012 artikli 8 lõikega 3 peaks komisjon vaatama nimetatud nimekirja iga kolme aasta järel läbi, võttes vastu rakendusakti, millega tariifsed soodustused kas peatatakse või kehtestatakse uuesti. Läbivaadatud nimekiri peaks kehtima kolm aastat alates 1. jaanuarist 2017. Nimekiri põhineb aastate 2012–2014 kaubandusstatistikal, nagu see oli kättesaadav 1. septembril 2015, ja selles võetakse arvesse importi GSP raames soodustatud riikidest, mis on loetletud nimetatud kuupäeva seisuga määruse (EL) nr 978/2012 II lisas. Siiski ei ole arvesse võetud importi GSP raames soodustatud riikidest, mis alates 1. jaanuarist 2017 ei saa määruse (EL) nr 978/2012 artikli 4 lõike 1 punktis b nimetatud soodustusi.
            
         
               (4)
            
            
               Käesoleva määrusega ette nähtud meetmed on kooskõlas üldiste tariifsete soodustuste komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas on esitatud sellistes GSP jaotistes leiduvate toodete loetelu, mille osas on peatatud määruse (EL) nr 978/2012 artiklis 7 osutatud tariifsed soodustused GSP raames soodustatud riikidele.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse 1. jaanuarist 2017 kuni 31. detsembrini 2019.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 303, 31.10.2012, lk 1.
   
      (2)  Komisjoni 17. detsembri 2012. aasta rakendusmäärus (EL) nr 1213/2012, millega peatatakse tariifsed soodustused teatavatele GSP raames soodustatud riikidele teatavate GSP jaotiste osas vastavalt Euroopa Parlamendi ja nõukogu määrusele (EL) nr 978/2012, millega kohaldatakse üldiste tariifsete soodustuste kava (ELT L 348, 18.12.2012, lk 11).
   
      LISA
      Sellistes GSP jaotistes leiduvate toodete loetelu, mille osas on peatatud määruse (EL) nr 978/2012 artiklis 7 osutatud tariifsed soodustused GSP raames soodustatud riikidele:
      
         
            Veerg A
         : riigi nimi
      
         
            Veerg B
         : GSP jaotis (GSP määruse artikli 2 punkt j)
      
         
            Veerg C
         : kirjeldus
      
                  A
               
               
                  B
               
               
                  C
               
            
                  India
               
               
                  S-5
               
               
                  Mineraalsed tooted
               
            
                  S-6a
               
               
                  Anorgaanilised ja orgaanilised kemikaalid
               
            
                  S-11a
               
               
                  Tekstiil
               
            
                  S-14
               
               
                  Pärlid ja väärismetallid
               
            
                  S-15a
               
               
                  Raud ja teras ning rauast ja terasest tooted
               
            
                  S-15b
               
               
                  Mitteväärismetallid (v.a raud ja teras), mitteväärismetallist tooted (v.a rauast ja terasest tooted)
               
            
                  S-17b
               
               
                  Mootorsõidukid, jalgrattad, lennukid, kosmoseaparaadid, laevad ja väikelaevad
               
            
                  Indoneesia
               
               
                  S-1a
               
               
                  Elusloomad ja loomsed tooted, välja arvatud kala
               
            
                  S-3
               
               
                  Loomsed ja taimsed õlid, rasv ja vaha
               
            
                  Keenia
               
               
                  S-2a
               
               
                  Elustaimed ja lillekasvatustooted
               
            
                  Ukraina
               
               
                  S-17a
               
               
                  Raudtee- ja trammiveerem ja asjaomased tooted
               
            
                  S-3
               
               
                  Loomsed ja taimsed õlid, rasv ja vaha